Z A P I S N I K 
36. sjednice Vijeća Mjesnog odbora Oporovec
održane 23. svibnja 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 35. sjednice Vijeća Mjesnog odbora Oporovec, održane 25. travnja 2024. godine.
Predsjednik predlaže dopunu dnevnog reda:

- Prijedlog nove lokacije za postavljanje spremnika za papir, plastiku/metal u ulici Oporovečki Majdaki
-   Prijedlog za asfaltiranje Đurini 152-158

Na prijedlog predsjednika, Vijeće jednoglasno prihvaća i utvrđuje

DNEVNI RED

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini – donošenje zaključka;
2. Prijedlog nove lokacije za postavljanje spremnika za papir, plastiku/metal u ulici Oporovečki Majdaki – donošenje zaključka;
3. Prijedlog za asfaliranje ulice Đurini od kbr. 152 do kbr. 158 – donošenje zaključka;
4. Prijedlog za gradnju cjevovoda u ulici Đurini do kbr. 35 – donošenje zaključka;
5. Zahtjev za jednokratno korištenje prostora mjesne samouprave, Oporovečki vinogradi 20 – donošenje zaključka;
-	Sindikat umirovljenika Hrvatske, Podružnica Oporovec
6. Pitanja, prijedlozi i obavijesti


Ad 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini
Predsjednik je informirao članove Vijeća o potrebi donošenja Plana komunalnih aktivnosti Gradske četvrti Gornja Dubrava u 2025. godini i predlaže listu prioriteta.
Nakon kratke rasprave, Vijeće jednoglasno, donosi

ZAKLJUČAK

	O utvrđivanju prijedloga prioriteta Vijeća Mjesnog odbora Oporovec za Plan komunalnih aktivnosti Gradske četvrti Gornja Dubrava u 2025. 

Prilaže se tablica prioriteta za Plan komunalnih aktivnosti te je ista sastavni dio zapisnika.                                               


Ad 2. Prijedlog nove lokacije za postavljanje spremnika za papir, plastiku/metal u ulici Oporovečki Majdaki
Predsjednik je informirao članove Vijeća o prepisci mailom s gosp. Alenom Božićem iz Oporovečkih Majdaka te gosp. Vladom Sušom iz Zagrebačkog holdinga. Iz ZGH-a su izvijestili da zbog nagiba terena nije moguće postaviti spremnike na lokaciju u Oporovečkim Majdakima nasuprot broja 21/23 te su zatražili alternativnu lokaciju. Gosp. Božić je predložio lokaciju na raskrižju Oporovečkih vinograda i Oporovečkih Majdaka na mjestu na kojem se sada nalazi znak zabrane navoženja smeća.
Nakon kratke rasprave, Vijeće jednoglasno, donosi

ZAKLJUČAK

	I/ Predlaže se postavljanje spremnika za plastiku/metal i papir u ulici Oporovečki Majdaki i to na zelenu površinu nasuprot kbr. 21 i kbr.23. 
	II/ Nastavno uz gore navedeno, u slučaju nemogućnosti postavljanja spremnika na predmetnoj lokaciji, Vijeće predlaže službama Zagrebačkog holdinga, Podružnica Čistoća, provjeriti adekvatnost alternativne lokacije - na križanju ulica Oporovečki vinogradi i Oporovečki Majdaki.


Ad. 3. Prijedlog za asfalitranje ulice Đurini od kbr. 152 do kbr. 158
Predsjednik je informirao članove Vijeća o dostavljenim izjavama ovjerenim od javnog bilježnika vlasnika parcela ispred neasfaltirane plohe od kbr. 152 do kbr. 158 koje dosad nisu asflatirane zbog navodnih neriješenih imovinsko-pravnih odnosa. Zahtjev o dostavi ovjerenih izjava stigao je iz Vijeća Gradske četvrti Gornja Dubrava nakon što su Zagrebačke ceste odbile asfaltirati navedeni potez.
	Nakon kratke rasprave, Vijeće jednoglasno, donosi

ZAKLJUČAK

Predlaže se asfaltiranje ulice Đurini od kbr. 152 do kbr. 158.

Zapisniku prileže izjave vlasnika spornih čestica, te su iste sastavni dio zapisnika.

[bookmark: _GoBack]Ad. 4. Prijedlog za gradnju cjevovoda u ulici Đurini do kbr. 35
Predsjednik je informirao članove Vijeća o zahtjevu gđe. Suzane Derenčinović Bardić s Mažuranićeva trga 4 za priključenje na vodovodnu mrežu. 
	Nakon kratke rasprave, Vijeće jednoglasno, donosi

ZAKLJUČAK

1. Razmotren je zahtjev gđe. Suzane Derenčinović Bardić vezano za gradnju nedostajućeg vodoopskrbnog cjevovoda.
2. Nakon obavljenog terenskog izvida na lokaciji Đurini 35, Vijeće zaključuje da nije mjerodavno odlučivati o navedenom zahtjevu.
3. Ovaj zaključak dostavlja se Vijeću Gradske četvrti Gornja Dubrava, na daljnje postupanje. 

Ad. 5. Zahtjev za jednokratnim korištenjem prostora mjesne samouprave, Oporovečki vinogradi 20 – Sindikat umirovljenika Hrvatske, Podružnica Oporovec

Predsjednik je informirao vijećnike o zahtjevu za jednokratno korištenje prostora MO Oporovec.
	Nakon kratke rasprave, Vijeće jednoglasno, donosi

ZAKLJUČAK
	
Odobrava se korištenje prostora Mjesnog odbora Oporovec Sindikatu umirovljenika Hrvatske, Podružnica Oporovec dana 31. svibnja 2024. u terminu od 17 do 22 sata.


Ad. 6. Pitanja, prijedlozi i obavijesti

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora.


Završeno u 18:40 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/1092
URBROJ: 251-13-11-5/009-24-2
U Zagrebu, 23. svibnja 2024.
        Predsjednik Vijeća Mjesnog odbora Oporovec

Ivica Zadro
